گونده 3 بارداق قهوه ایچمه‌نین داها اوزون یاشاماغا کؤمک ائده‌بیله‌جیی آچیقلاندی.
10  آوروپا اؤلکه‌سینده تخمینا 500 مین نفرین ایشتیراکییلا ائدیلن آراشدیرمانین نتیجه‌لری، انلس اف اینترنل مدیسین آدلی درگیده یاییملاندی.
ایمپریل کالج اف لندن اونیورسیته‌سی‌نین اولوسلارآراسی آراشدیرما‌لاری پروگرامیندا وظیفه‌لی متخصص‌لر ده، چوخ قهوه ایچن‌لرده اؤلوم ریسکی‌نین داها آز اولدوغونو، اؤزللیکله ده اورک سکته‌سی و معده خسته‌لیک‌لری‌نین داها آز گؤرولدوگونو سؤیله‌ییر.
بعضی متخصص‌لر ایسه عؤمرو اوزا‌دان یالنیز قهوه اولدوغونو سؤیلمه‌نین مومکون اولمادیغی‌نین، قهوه ایچن‌لرین ده ساغلیقلی حیات طرزینه صاحب اولما‌لاری لازیم اولدوغونو وورغولاییر.
کمبریج اونیورسیته‌سین‌دن پروفسور سر دیوید سپیگل‌هالتر، اؤلوم نسبتلری ایله قهوه‌نین بیرباشا باغلی اولدوغو آیدین اولسا، هر گون آرتیق‌دان بیر فینجان قهوه ایچمه‌نین، بیر کیشینین عؤمرونو تخمینا 3 آی، بیر قادینین عؤمرونو ده تخمینا 1 آی اوزادابیله‌جگی گؤروشونده.
اؤته یاندان آراشدیرماچی‌لار، چوخ قهوه ایچمه‌نین قادین‌لاردا یومورتا‌لیق سرطانینا سبب اولابیله‌جیینی سویله‌ییر.
اینگیلتره میلی ساغلیق خیدمتی، حامیله قادین‌لارین گونده 200 میلی گرام‌دان چوخ قهوه ایچیلمه‌مه‌سی لازیم اولدوغونو ایفاده ائدیر.
